CELEX: 62014TN0561
Language: mt
Date: 2014-07-25 00:00:00
Title: Kawża T-561/14: Rikors ippreżentat fil- 25 ta’ Lulju 2014 – One of Us et vs Il-Parlament et

17.11.2014   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 409/45
            
         Rikors ippreżentat fil-25 ta’ Lulju 2014 – One of Us et vs Il-Parlament et
   
   (Kawża T-561/14)
   2014/C 409/65
   Lingwa tal-kawża: l-Ingliż
   
      Partijiet
   
   
      Rikorrenti: European Citizens’ Initiative One of Us et (rappreżentant: C. de La Hougue, avukat)
   
      Konvenuti: Il-Parlament Ewropew, Il-Kummissjoni Ewropea u Il-Kunsill tal-Unjoni Ewropea
   
      Talbiet
   
   
               —
            
            
               tannulla l-Komunikazzjoni tal-Kummissjoni COM (2014) 355 finali;
            
         
               —
            
            
               alternattivament, tannulla l-Artikolu 10(1)(c) tar-Regolament (UE) Nru 211/2011;
            
         
               —
            
            
               tordna lill-konvenuti jbatu l-ispejjeż tal-kawża.
            
         
      Motivi u argumenti prinċipali
   
   Insostenn tar-rikors tagħhom, ir-rikorrenti jinvokaw tliet motivi.
   
               1.
            
            
               L-ewwel motiv, li jallega li r-risposta tal-Kummissjoni għall-proposta leġiżlattiva tar-rikorrenti u għall-argumenti mqajma mir-rikorrenti fl-inizjattiva taċ-ċittadini “One of us” ma hijiex sodisfaċenti peress li l-Kummissjoni i) ma tirrispondix għall-fatt li embrijun uman huwa esseri uman u ii) ma tindirizzax kontradizzjonijiet ovvji.
            
         
               2.
            
            
               It-tieni motiv, li jallega ksur tal-proċess demokratiku peress li l-Kummissjoni:
               
                           —
                        
                        
                           ma tagħtix raġunijiet legali għalfejn irrifjutat li tittrażmetti l-proposta tar-rikorrenti lill-Parlament;
                        
                     
                           —
                        
                        
                           ma tifhimx ir-rekwiżiti tar-Regolament Nru 211/2011 (1) u żżomm monopolju fuq il-proċess leġiżlattiv bi ksur tad-dispożizzjonijiet tat-Trattati dwar id-djalogu istituzzjonali;
                        
                     
                           —
                        
                        
                           ma tadottax il-konklużjonijiet legali u politiċi tagħha b’mod separat kif meħtieġ mir-Regolament Nru 211/2011.
                        
                     
         
               3.
            
            
               It-tielet motiv, li jallega nuqqas ta’ konformità tar-Regolament Nru 211/2011 mat-Trattati. Ir-rikorrenti jallegaw li:
               
                           —
                        
                        
                           l-għanijiet tat-Trattat ta’ Lisbona li tittejjeb il-leġittimità demokratika tal-istituzzjonijiet u li tiġi inkoraġġuta l-parteċipazzjoni taċ-ċittadini Ewropej fil-proċess demokratiku jiġu megħluba jekk inizjattiva taċ-ċittadini tista’ tiġi injorata mill-Kummissjoni għal raġunijiet suġġettivi jew arbitrarji mingħajr ma tiġi eżaminata mill-Parlament;
                        
                     
                           —
                        
                        
                           l-istat tad-dritt jinkiser jekk id-deċiżjoni tal-Kummissjoni ma tkunx suġġetta għal stħarriġ legali.
                        
                     
         
      (1)  Regolament (UE) Nru 211/2011 tal-Parlament Ewropew u tal-Kunsill, tas-16 ta’ Frar 2011, dwar l-inizjattiva taċ-ċittadini (ĠU L 65, p. 1).